Nikkel var rundt 2000 en del av et håpefullt nederlandsk hopplandslag, som ble ledet av den tyske treneren Horst Tielmann. Etter at det ble innført kvalifisering til verdenscuprenn, var Jeroen Nikkel i 2001 den første nederlender som kvalifiserte seg til nyttårshopprennet i Garmisch-Partenkirchen. Han ble nummer 46 i rennet og nummer 65 sammenlagt i hoppuka. Knappe tre uker senere, 20. januar 2001, ble han nummer 45 av 58 deltakere i et verdenscuprenn i Park City.